তিরুবল্লীকেণি
তিরুবল্লীকেণি দক্ষিণ ভারতের তামিলনাড়ু রাজ্যের চেন্নাই জেলার অন্যতম পুরাতন অঞ্চল৷ এটি বঙ্গোপসাগরের তীরে ও ফোর্ট সেন্ট জর্জ থেকে প্রায় ০.৫ কিমি (০.৩১ মা) দূরে অবস্থিত৷ লোকালয়টির সমুদ্রপৃষ্ঠথেকে গড়ে ১৪ মিটার উচ্চতায় অবস্থিত৷ ময়িলাপুর সহ চেন্নাই শহরের এই অঞ্চলগুলি ঐতিহাসিকভাবে মূল চেন্নাই শহরের থেকেও প্রাচীন, পল্লব সাম্রাজ্যের বেশ কিছু নথিপত্রে এই স্থানগুলির উল্লেখ রয়েছে৷ ইংরেজদের নিয়ন্ত্রণাধীন নতুন মাদ্রাজঅশহরের আয়তন ও পরিষেবা বৃদ্ধি করতে প্রথম যেই চারটি ছোট শহরকে ব্রিটিশরা নির্বাচিত করেছিলেন তার মধ্যে ত্রিপ্লিকেন একটি৷ তারা বর্তমান ফোর্ট সেন্ট জর্জ ও হোয়াইট হাউজ পর্যন্ত নগরীয় সীমানা বিস্তার করেন৷ প্রাথমিকভাবে আবাসিক অঞ্চল হলেও এখানে বেশ কিছু দর্শনীয় স্থান রয়েছে যেমন, মেরিনা সমুদ্র সৈকত, পার্থসারথি মন্দির এবং আরো কিছু অর্থনৈতিক প্রতিষ্ঠান৷ তিরুবল্লীকেণি চিরাচরিত রীতি নীতি তথা পার্থসারথি মন্দিরে অনুষ্ঠিত "মাদ বীথি"-এর জন্য পরিচিত৷[তথ্যসূত্র প্রয়োজন]